**Plán priority na vykonávanie opatrení sociálnoprávnej ochrany detí a sociálnej kurately na rok 2025**

**pre územný obvod Úradu práce sociálnych vecí a rodiny Banská Štiavnica**

 V súlade s ustanovením § 73 ods. 2 písm. e) bod 10 a § 89 ods. 4 písm. d) zákona č. 305/2005 Z.z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov ( ďalej zákon o sociálnoprávnej ochrane detí a sociálnej kuratele) orgán sociálnoprávnej ochrany detí a sociálnej kurately predkladá na základe schválených priorít „Plán priority na vykonávanie opatrení sociálnoprávnej ochrany detí a sociálnej kurately na rok 2025“.

*Názov priority:*

1. **Výchovný skupinový alebo sociálny skupinový program pre deti s problémovým správaním alebo s poruchami správania, pre ktoré sa vykonávajú opatrenia sociálnoprávnej ochrany detí a sociálnej kurately, realizovaný ambulantnou, celodennou alebo pobytovou formou, za účasti rodičov alebo osôb, ktoré sa osobne starajú o dieťa v zmysle paragrafu 17 ods. 4 zákona č. 305/2005 Z.z. v znení neskorších predpisov.**

Cieľom programu je  tréning sociálnych a komunikačných zručností u detí s poruchami správania a deti s problémovým správaním so zreteľom na osobnostnú zložku, ale aj štruktúru sociálneho prostredia v ktorom deti žijú. Program by mal obsahovať aj aktivity spojené s predchádzaním prvého užitia drog.

Cieľovou skupinou sú deti pre ktoré orgán SPODaSK zabezpečuje sociálnu kuratelu v zmysle par. 16 zákona č. 305/2005Z.z. v znení neskorších predpisov.

Predpokladaný počet detí zapojených do priority je maximálny počet 15.

 Priorita bude realizovaná prostredníctvom akreditovaného subjektu na základe výzvy na predkladanie projektov.

1. **Opatrenia zamerané na zabezpečenie vykonávania odborných metód práce na prispôsobenie sa novej situácii v prirodzenom rodinnom prostredí a náhradnom rodinnom prostredí v zmysle paragrafu 11, ods. 3. písm. b) bod 1 zákona č. 305/2005 Z.z. v znení neskorších predpisov**.

 Cieľom programu je podpora a pomoc pri prispôsobení sa novej situácii v prirodzenom rodinnom prostredí alebo v náhradnom rodinnom prostredí zameraná na deti a fyzické osoby spoločnej domácnosti, ktoré sa nachádzajú v období významnej zmeny sociálnej situácie v rodine, a ktoré potrebujú pomoc z dôvodu, že nie sú schopní riešiť problémy v rodine, resp. potrebujú podporu z dôvodu uľahčenia adaptácie na novú sociálnu situáciu. (Uľahčenie adaptácie dieťaťa v náhradnom rodinnom prostredí, adaptácia dieťaťa na rozvodovú a porozvodovú situáciu, prispôsobenie sa novej situácii v rodine v prípade vyňatia dieťaťa zo starostlivosti rodičov a pod.. ).

 Predpokladaný počet zapojených rodín je 15.

 Účelom realizovaného opatrenia je predchádzanie negatívnym vplyvom ohrozujúcim fungovanie rodiny a zdravého sociálneho, psychického a fyzického vývinu dieťaťa.

 Priorita bude realizovaná prostredníctvom akreditovaného subjektu na základe výzvy na predkladanie projektov.

 **Predpokladaný časový rozsah výkonu opatrenia:**

Predpokladaný termín zahájenia: máj 2025

Predpokladaný termín skončenia: november 2025

Kontaktné údaje vyhlasovateľa:

**Úrad práce sociálnych vecí a rodiny Banská Štiavnica**

**A.T.Sytnianskeho 1180**

**969 01 Banská Štiavnica**

**Tel. 045/2444500, e-mail: slavka.knoppova@upsvr.gov.sk**

**Kontaktná osoba: Mgr. Slavka Knoppová**

**Web:** [**www.upsvar.sk/bs**](http://www.upsvar.sk/bs)

 Mgr. Viktória Majer

 Riaditeľka ÚPSVR

 Banská Štiavnica